
Jäsenet ja kokoukset
Vuonna 2020 OAJ:n Konneveden paikallisyhdistykseen liittyi kahdeksan uutta jäsentä ja yhdistyksestä erosi viisi jäsentä. Jäsenmäärä vuoden lopussa oli yhteensä 43. Jäsenistä 41 oli työ- tai virkasuhteessa Konneveden kuntaan vuoden 2020 aikana.
Keväästä 2020 alkaen elettiin Suomessa ja maailmalla poikkeusoloissa maailmanlaajuisen koronaviruksen aiheuttaman pandemian vuoksi. Yhteisiä kokoontumisia ei ollut mahdollista järjestää, ja niinpä paikallisyhdistyksen kevätkokouskin siirrettiin maaliskuulta syksyyn. Myöhäistetty kevätkokous pidettiin 10.9.2020 Lapunmäen koulun opettajien huoneessa. Kokoukseen oli mahdollista osallistua myös etäyhteydellä. Kevätkokouksessa oli paikalla kuusi yhdistyksen jäsentä. Syyskokous järjestettiin Ravintola Mierontiessä 28.10.2020, ja paikalla oli yhdeksän yhdistyksen jäsentä. 
Lisäksi yhdistyksen hallitus kokoontui kaksi kertaa vuoden 2020 aikana.

Hallitus ja luottamusmiehet
Yhdistyksen hallituksen puheenjohtajana ansioituneesti vuodesta 2014 saakka toiminut Pasi Manninen eläköityi syksyllä 2020 ja luopui samalla paikallisyhdistyksen puheenjohtajuudesta. Syyskokous valitsi yksimielisesti yhdistyksen uudeksi jäseneksi liittyneen Marjo Lorenzin puheenjohtajaksi kauden 2020-2021 loppuajaksi. Sihteerinä jatkoi Elina Pasanen (varajäsen Juho Salonen). Muut hallituksen jäsenet olivat Pauliina Oittinen (Heli Kaleva), Tuija Raatikainen (Mervi Matero-Puttonen), Tuovi Liimatainen (Marika Järvikallio), Olli Pöyhönen (Virpi Janhunen) ja Olli Pylkkä (Urho Paasolainen). 
Hallituksen erovuoroisiksi jäseniksi (suluissa varajäsen) todettiin hallituksen kokouksessa 21.10.2020 Pauliina Oittinen (Heli Kaleva), Tuovi Liimatainen (Mervi Matero-Puttonen) ja Olli Pöyhönen (Virpi Janhunen). Syyskokouksessa valittiin OSJ:n jäseneksi siirtyneen Heli Kalevan tilalle Tiina Vaskelainen sekä myös eläköityneen Urho Paasolaisen tilalle Marianna Karjalainen. Muut erovuoroiset valittiin jatkamaan hallituksessa. 
Työsuojeluvaltuutettuna toiminut Urho Paasolainen eläköityi vuoden 2020 elokuussa, joten työsuojeluvaltuutetun paikka jäi loppuvuodeksi avoimeksi. Uusi työsuojeluvaltuutettu valitaan Konneveden kunnassa vuoden 2021 aikana vaaleilla. Opetusalan luottamusmiehenä toimi vuonna 2020 Juho Salonen sekä JUKOn pääluottamusmiehenä Riikka Kokko.
	

Koulutustoiminta
Puheenjohtaja osallistui YSI Keski-Suomen kokouksiin noin kahden kuukauden välein ja toimi varajäsenenä OAJ Keski-Suomen hallituksessa. 
Pääluottamusmies Riikka Kokko osallistui JUKOn pääluottamusmiespäivään (13.5.2020, Teams) ja pääluottamusmiesten neuvottelupäivään (21.9.2020, Teams).

Pauliina Oittinen osallistui Varhaiskasvatusseminaariin (6.10.2020, Teams). 
Olli Pylkkä osallistui OAJ:n järjestämään tilaisuuteen Miten selviän muutoksessa? (8.12.2020, Teams).


Virkistystoiminta
Yhdistyksen tarjoamaa harrastuskorttia käytti vuoden 2020 aikana 18 jäsentä. Yhdistyksen 50 euron harrastustuen sai käyttää haluamaansa liikunta- tai kulttuuriharrastukseen.
Vuosi 2020 oli yhdistyksen virkistystoiminnan kannalta haastava, sillä koronapandemian vuoksi yhteisiä kokoontumisia ei voinut järjestää. Niinpä yhdistyksellä ei ollut järjestettyjä virkistystapahtumia kuluneena vuonna. Joulun alla paikallisyhdistys muisti jäsenistöään antamalla pikkujoululahjaksi 15 euron arvoiset lahjakortit Ravintola Mierontielle.

Paikallisyhdistyksen tilikausi 1.1.2020-31.12.2020 oli 41,19 euroa ylijäämäinen. 
Puheenjohtajan, sihteerin ja jäsenten kokouspalkkioiden lisäksi eniten varoja käytettiin harrastuskortteihin sekä pikkujoululahjana annettuihin lahjakortteihin. Muita kuluja olivat kokouskulut, tilitoimiston ja pankin maksut sekä merkkipäivä- ja eläkelahjat. Kuluja vuonna 2020 oli yhteensä noin 3850 euroa. 
Tuotot koostuivat jäsenmaksutuotoista sekä OAJ:n avustuksesta. Jäsenmaksutuottoja yhdistyksellä oli vuonna 2020 noin 3200 euroa ja OAJ:n avustus oli 680 euroa. 
Varoja yhdistyksen tilillä Konneveden Paikallisosuuspankissa oli vuoden 2020 lopussa 2868,11 euroa.

Varsinainen toiminta
Palkkiot (sis. verot)		 1490,40		
Matkakulut		 0
Pankin kulut		 48,00	
1. Kokouskulut 		 343,17
Virkistystoiminta		 615,00
Harrastuskortit		 862,00
Tilitoimiston kulut 		 175,00
Koulutus 		 0
Muistamiset                                      278,24 
Muut                                                40,00
KULUJÄÄMÄ		-3851,81 euroa
Varainhankinta
OAJ:n avustus		 680,00
Muut tuotot		 0
Jäsenmaksutuotot 		3213,00
TUOTTOJÄÄMÄ	                   +3893,00 euroa

Rahat ja pankkisaamiset Konneveden Osuuspankissa 2868,11
Vastattavaa			 2826,92
Tilikauden ylijäämä			 41,19 euroa			
Tilikauden tulos	            +41,19 euroa

Puheenjohtaja		Sihteeri
Marjo Lorenz		Elina Pasanen
marjo.lorenz@konnevesi.fi 	elina.pasanen@konnevesi.fi

OAJ:n Konneveden paikallisyhdistys ry

Postiosoite: 
Elina Pasanen, Silmutlahdentie 19, 44300 Konnevesi

Y-tunnus:
1110498-0

Nettisivut:
https://peda.net/yhdistykset/oajks/paikallisyhdistykset/konnevesi 

